Diari Oficial de la Generalitat Valenciana


Sumari del DOGV 1722, del 12-02-1992 (1992/823939)

ORDRE de 28 de gener de 1992, del Conseller de Treball i Afers Socials, per la qual es prorroguen beques a favor dels disminuïts.
---------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/01/28/(1)/dof/vci/html**

### Dades del document

Número de DOGV
:   1722

Data del DOGV
:   12-02-1992

Secció del DOGV
:   DISPOSICIONS GENERALS

Número del document
:   1992/823939


Data del document
:   28-01-1992

Organisme emissor
:   Conselleria de Treball i Afers Socials

Tipus de document
:   Ordre

Anàlisi jurídica

Ordre de 28 de gener de 1992, del Conseller de Treball i Afers Socials, per la qual es prorroguen beques a favor dels disminuïts.  
Entre els objectius d'aquesta Conselleria de Treball i Afers Socials figura el de contribuir al benestar d'aquells sectors de població que presenten greus mancances personals o socials. Això suposa que siga d'interés preferent el suport a persones sotmeses a greus dificultats a fi de facilitar llur accés als recursos mínims necessaris.  
A l'empara del que disposa el Decret 210/1985, de 30 de desembre, del Consell de la Generalitat Valenciana, es tramitaren i concediren beques per a disminuïts atesos en centres especialitzats, i foren prorrogades aquestes beques en anys successius en virtut de sengles ordres de la Conselleria de Treball i Seguretat Social fins 1991.  
Per això, i com que per a aquest exercici resulta aconsellable renovar les beques concedides, es fa necessària l'aprovació d'aquesta ordre de prórroga de beques per a disminuïts atesos en centres especialitzats per a l?exercici 1992.  
En virtut d'això, i fent ús de les facultats que em confereix l'article 35 de la Llei 5/1983, de 30 de desembre, de Govern Valencià,  
ORDENE:  
Article primer  
Es prorroguen per a l'any 1992 les beques que foren reconegudes en l'any 1986, i prorrogades en anys successius als disminuïts atesos en centres especialitzats a l'empara del que disposa l'article 8 del Decret 210/1985, de 30 de desembre, a càrrec de la línia de subvenció 023.250.92.  
Article segon  
Les sol·licituds de prórroga es formalitzaran mitjançant instàncies segons el model oficial, subscrita per la persona beneficiària o pel seu representant legal, a la qual s'adjuntarà:  
1. Declaració jurada o promesa acreditativa que no s'han modificat les condicions i requisits que determinaren la concessió de la beca.  
2. Cas d'haver-se produït alguna modificació familiar, s'haurà d'adjuntar fotocòpia del llibre de família compulsat adientment, a més de la declaració o promesa acreditativa de no haver-se produït cap altra modificació en les condicions i requisits que determinaren la concessió de beca, tret de la modificació familiar.  
Article tercer  
La presentació de les sol·licituds i de la documentació requerida, es farà en els serveis territorials de Serveis Socials de la província on residesca la persona sol·licitant, sense perjudici del que disposa l'article 66 de la Llei de Procediment Administratiu.  
El termini de presentació serà de 30 dies hàbils a comptar des de l?endemà de la publicació d'aquesta ordre al Diari Oficial de la Generalitat Valenciana.  
La resolució de l?expedient de prórroga de beca per a disminuïts, atesos en centres especialitzats serà resolta per l?Institut Valencià de Serveis Socials.  
DISPOSICIO FINAL  
La validesa de la prórroga a què fa referència aquesta ordre s'entendrà referida al període comprés entre 1'1 de gener i el 31 de desembre de 1992.  
València, 28 de gener de 1992.  
El Conseller de Treball i Afers Socials,   
MARTIN SEVILLA JIMENEZ


Còpia Permalink ELI